10. Krepitev evropske sosedske politike (glasovanje)
Poročilo gospoda Obiols i Germàja in gospoda Tannocka
- Pred glasovanjem o odstavku 14/2:
Hélène Flautre
(FR) Gospod predsednik, oprostite, rada bi le pojasnila, da izbris izraza "sporazumi o ponovnem sprejetju" zadeva le prvi oddelek odstavka 14, da bi odpravili vsakršno dvoumnost glede razlage glasovanja.
- Pred glasovanjem o predlogu spremembe 3:
Charles Tannock  
poročevalec. - Gospod predsednik, odstavku 19a dodajam naslednje besedilo: "poudarja potrebo po vključevanju in sodelovanju z državami evropskega gospodarskega prostora (Islandijo, Norveško, Lihtenštajnom) in Švico ter po tem, da se v celoti izkoristijo njihove izkušnje pri delu z Evropsko unijo".
(Ustni predlog spremembe je bil sprejet.)
- Pred glasovanjem o odstavku 42:
Charles Tannock  
poročevalec. - Gospod predsednik, potrjujem, da se na podlagi ustnega predloga spremembe odstavek črta, zato je treba o tem glasovati pred predlogom spremembe 13, kar pomeni, da je treba spremeniti vrstni red glasovanja na seznamu.
(Ustni predlog spremembe je bil sprejet.)
